CELEX: C2004/262/51
Language: et
Date: 2004-10-23 00:00:00
Title: Euroopa Ühenduse Esimese Astme Kohtu määrus 6. juuli 2004 kohtuasjas T-370/02: Alpenhain-Camembert-Werk jt versus Euroopa Ühenduste Komisjon (Määrus (EÜ) nr 1829/2002 — Päritolunimetuse registreerimine — “Feta” — Tühistamishagi — Esindamisõigus — Vastuvõetamatus)

23.10.2004   
            
            
               ET
            
            
               Euroopa Liidu Teataja
            
            
               C 262/26
            
         
      EUROOPA ÜHENDUSE ESIMESE ASTME KOHTU MÄÄRUS
   
   6. juuli 2004
   kohtuasjas T-370/02: Alpenhain-Camembert-Werk jt versus Euroopa Ühenduste Komisjon (1)
   
   (Määrus (EÜ) nr 1829/2002 - Päritolunimetuse registreerimine - “Feta” - Tühistamishagi - Esindamisõigus - Vastuvõetamatus)
   (2004/C 262/51)
   Kohtumenetluse keel: saksa
   Kohtuasjas T-370/02: Alpenhain-Camembert-Werk, asukoht Lehen/Pfaffing (Saksamaa), Bergpracht Milchwerk GmbH & Co. KG, asukoht Tettnang (Saksamaa), Käserei Champignon Hofmeister GmbH & Co. KG, asukoht Lauben (Saksamaa), Bayerland eG, asukoht Nuremberg (Saksamaa), Hochland AG, asukoht Heimenkirch (Saksamaa), Milchwerk Crailsheim-Dinkelsbühl eG, asukoht Crailsheim (Saksamaa), Rücker GmbH, asukoht Aurich (Saksamaa), esindajad advokaadid J. Salzwedel ja J. Werner, kohtudokumentide kättetoimetamise aadress Luxembourgis, keda toetavad Suurbritannia ja Põhja-Iirimaa Ühendkuningriik (esindaja P. Ormond) versus Euroopa Ühenduste Komisjon (esindajad: J. L. Iglesias Buhigues, S. Grünheid ja A.-M. Rouchaud-Joët), keda toetavad Kreeka Vabariik (esindajad: V. Kontolaimos, I. Chalkias ja M. Tassopoulou) ja Kreeka Piimatootjate Ühendus (Sevgap), esindaja advokaat N. Korogiannakis, mille esemeks on nõue tühistada komisjoni 14. oktoobri 2002. aasta määrus (EÜ) nr 1829/2002, millega muudetakse määruse (EÜ) nr 1107/96 lisa seoses nimetusega “feta” (EÜT L 227, lk 10), kaitstud päritolunimetusena, andis esimese astme kohus (kolmas koda) koosseisus: esimees J. Azizi, kohtunikud M. Jaeger ja F. Dehousse; kohtusekretär H. Jung, 6. juulil 2004 määruse, mille resolutiivosa on järgmine:
   
               1)
            
            
               Jätta hagi vastuvõetamatuse tõttu läbi vaatamata.
            
         
               2)
            
            
               Jätta hagejate kanda nii nende endi kui ka komisjoni kohtukulud.
            
         
               3)
            
            
               Jätta Kreeka Vabariigi, Suurbritannia ja Põhja-Iirimaa Ühendkuningriigi ja Kreeka Piimatootjate Ühenduse (Sevgap) kohtukulud nende endi kanda.
            
         
      (1)   ELT C 55, 8.3.2003.